અત્રે ઉલ્લેખનીય છે કે થોડા દિવસ પહેલા જાસૂસી પ્રકરણમાં પાકિસ્તાન હાઈકમિશનના કર્મચારી મહેમૂદ અખતરને ભારતે દેશ નિકાલ કર્યો હતો. પાકિસ્તાની હાઈ કમિશનના જે છ અધિકારીએ ભારત છોડી દીધું છે તેમાં ચાર વરિષ્ઠ રાજદ્વારીનો સમાવેશ થાય છે. ભારતીય વિદેશ મંત્રાલયનાં સૂત્રોના જણાવ્યા પ્રમાણે ભારત પણ ઈસ્લામાબાદથી પોતાના આઠ રાજદ્વારીઓને પરત બોલાવી રહ્યા છે, કારણ કે તેમના નામ અને તસવીરો ત્યાંના મીડિયામાં પ્રસિદ્ધ અને પ્રસારિત થયા છે.